Publication: Magyar Közlöny
Issue: MK-2010-74 (Year: 2010, Number: 74)
Era: contemporary
Section: „2. számú melléklet a 191/2002. (IX. 4.) Korm. rendelethez
Paragraph Index: 144

5. F-MODUL: A termék vizsgálata 1. Ez a modul azt az eljárást írja le, amelyben a gyártó vagy az Európai Gazdasági Térségben letelepedett meghatalmazott képviselõje biztosítja, és kiadott nyilatkozatával megerõsíti, hogy a 3. pontnak megfelelõ robbanóanyag azonos a típus megfelelõségérõl szóló tanúsítványban leírt típussal, és kielégíti e rendelet vonatkozó követelményeit. 2. A gyártó minden szükséges intézkedést megtesz annak érdekében, hogy a gyártási eljárás biztosítsa a robbanóanyag azonosságát a típus megfelelõségérõl szóló tanúsítványban leírt típussal és megfeleljen e rendelet vonatkozó követelményeinek. Minden robbanóanyag-terméken el kell helyezni a „CE” megfelelõségi jelölést, és ki kell adni az EK megfelelõségi nyilatkozatot. 3.1. A bejelentett szervezet minden egyes robbanóanyag-termékre kiterjedõ ellenõrzéssel és próbával elvégzi a 4. pont szerinti vizsgálatokat annak megállapítása céljából, hogy a robbanóanyag megfelel-e e rendelet vonatkozó követelményeinek. 3.2. A gyártó vagy az Európai Gazdasági Térségben letelepedett meghatalmazott képviselõje a robbanóanyag utolsó gyártásának idõpontjától számított legalább 10 évig megõrzi az EK megfelelõségi nyilatkozat másolatát. 4. A robbanóanyag-termékek mindendarabos ellenõrzése és próbája 4.1. Minden robbanóanyag-terméket egyenként meg kell vizsgálni a honosított harmonizált szabványokban leírt vagy azokkal egyenértékû vizsgálati eljárások szerint, hogy a típus megfelelõségérõl szóló tanúsítványban leírt típussal való azonossága és ezen irányelv vonatkozó követelményeinek való megfelelõsége megállapítható legyen. 4.2. A bejelentett szervezetnek saját számát el kell helyeznie, illetve el kell helyeztetnie minden egyes jóváhagyott robbanóanyag-terméken, és ki kell adnia az EK megfelelõségi tanúsítványt az elvégzett vizsgálatok alapján. 4.3. A gyártónak vagy az Európai Gazdasági Térségben letelepedett meghatalmazott képviselõjének kell gondoskodnia arról, hogy a bejelentett szervezet EK megfelelõségi tanúsítványát kérésre bármikor be tudja mutatni.

Source: https://magyarkozlony.hu/hivatalos-lapok/02f69c94ebdf518b76c08754e59ab0c209b837e4/dokumentumok/834730357cbea0c5a8d9a0c806e65c813dfef740/letoltes